Finanskrisen rammer nu færgedriften til Hirtshals, fordi det norske rederi KystLink må lukke. Rederiet har forgæves forsøgt at få en kapitalindsprøjtning på 50 millioner norske kroner (ca. 45 millioner kroner). Men det er nu slut, og den sidste færge på trekantsruten Hirtshals, Langesund og Strømstad i Sverige ankommer klokken 18 i aften Langesund. Det skriver maritimedanmark.dk. Passagerer med billetter til senere afgange vil blive kontaktet af rederiet, som angiveligt forsøger at få lukket det hele så ordentligt som muligt. Medarbejderne i rederiet blev allerede den 1. oktober fyret, mens man arbejdede videre på at skaffe den nødvendige kapital. Der vil stadig være færgesejlads til Norge fra Hirtshals, da Color Line fortsat har færger til Larvik og Kristianssand. /ritzau/

Opsummering:
Det norske rederi KystLink må lukke på grund af dårlig
økonomi, og færgeruten Hirtshals, Langesund og Strømstad lukker i dag.